הקרב בבסיס אורים
מהלך הקרב

בשעה 7:30 בערך, כמה מאותם מחבלים חדרו עם אופנועים לבסיס אורים שליד קיבוץ אורים שבנגב המערבי באזור אופקים, ובמקום התפתח קרב.
עשרה מחבלים מכוח נוח'בה של חמאס פלשו לבסיס במטרה לכבוש אותו, ולהרוג ולחטוף חיילים. מולם ניצבו באותה העת 14 חיילים וחיילות של פיקוד העורף ששהו בבסיס באותו הבוקר. המחבלים ניסו להגיע לבסיס המודיעין הצמוד אך טעו ונכנסו לבסיס פיקוד העורף.
החיילים בבסיס התפצלו בין המיגונית לחמ"ל. המחבלים פרצו לחמ"ל וטבחו בכל מי שהיה בו. שתי חיילות שנפצעו התחזו למתות, וניצלו על ידי שניים מכח המשא ומתן המטכ"לי שהגיעו במקרה לבסיס אורים והוכוונו לחמ"ל העורף על ידי מפקד הבסיס. שני הלוחמים פרצו לחמ"ל וחיסלו את המחבל שנותר בו.
5 חיילים וחיילות ששהו במיגונית ניצלו, שתי חיילות נורו בדרכן מהמיגונית לחמ"ל, ו-5 מתוך 7 החיילות בחמ"ל נהרגו.
בנוסף נהרגה לוחמת מבסיס האיסוף הקרבי הסמוך, כאשר לוחמים ולוחמות מבסיס האיסוף הקרבי הסמוך הסתערו על המחבלים שחדרו לבסיס פיקוד העורף.
כאשר שמעו החיילים מגדוד 414 בבסיס הסמוך ירי ושל קלצ'ניקובים ופיצוץ רימונים, הם העלו רחפן לאוויר. כתוצאה מכך הבינו שיש פשיטה על הבסיס של פיקוד העורף. הפרידה ביניהם לבסיס פיקוד העורף גדר ברזל פשוטה. סגן א׳, הסמ"פ של לוחמי האיסוף שסגרו את החג בבסיס, החליט לקצר זמן, לשבור את הגדר ולהיכנס עם כח קטן לבסיס פיקוד העורף מאחור תוך חתירה למגע וניסיון לאתר את המחבלים, ובמקביל כח קטן נוסף בפיקוד מ״פ הלוחמות סרן נ׳ התפרש לנקודה נוספת. מנקודה זו התפתח קרב יריות בין לוחמי ולוחמות האיסוף למחבלים. הסמ״פ של גדוד 414 היה הראשון להתקל במחבלים ומצליח לחסל כמה מהם . בקרב נהרגה אחת החיילות.
לפי אל"ם שגיא ברוך, בערך בשעה 7:40 חיילות בחמ"ל התקשרו אליו ואמרו לו שיש מחבלים בתוך שטח המחנה. המפקד הורה לחיילות בחמ"ל להפעיל את גדוד 414, גדוד איסוף קרבי של חיל הגנת הגבולות שבסיסו חלק גדר עם מחנה אורים.
המחבלים פרצו את דלתות החמ"ל וחדרו אליו, בערך ב-8:24 בבוקר. רס"ם אהרן פרש נלחם בהם ונהרג וגופתו נמשכה לאחור על ידי החיילות שבפנים שסגרו אחריהן את דלת העץ האחרונה. המפקדת התורנית, אלינה פרבוסודובה, דיווחה שהמחבלים פותחים את הדלת של החמ"ל ושהיא דרכה את הנשק והייתה מוכנה להילחם איתם. חיילת אחרת פעלה באופן דומה עם הרובה השני שהיה. המחבלים זרקו רימון, החלו לירות והרגו או פצעו אותן. הם חיפשו דברים בחדר, נגעו במסמכים ואחר כן ירו לכל עבר במטרה לבצע וידוא הריגה. המחבלים לא ידעו ששתי חיילות נפצעו אך שרדו, סמ"ר סהר אטדגי וסגן עדן רם הקצינה התורנית. והן חולצו לאחר מספר שעות על ידי שני הלוחמים מצוות משא ומתן מטכ"לי שנכנסו לחמ"ל.
לקראת 10:30 הגיע לכניסה למחנה
בשלב זה הגיעו כמה קציני לוט"ר, קצין מילואים משלדג, שלושה מצוות משא ומתן מטכ"לי, וכמה קצינים ולוחמים נוספים. הם המשיכו להתקדם לאחר שרוב המחבלים חוסלו על ידי לוחמי ולוחמות גדוד 414, היעד היה להגיע לחמ"ל. שגיא ברוך אמר להם שיש חיילות שאבד הקשר איתן בתוך החמ"ל והכווין אותם לשם.
בסביבות השעה 11:30 הגיע לבסיס חפ"ק מח"ט חטיבת דניאל (שהימ"ח שלה נמצא בבסיס) והתחיל בסריקות בבסיס תוך כדי שחובש החפ"ק בסיוע רופא אזרחי מתחילים לטפל בפצועים ובחללים. כלל הפצועים (בהם מפקד הבסיס אל"ם שגיא ברוך שהגיע לבסיס ללא נשק ) פונו במהירות המרבית לבתי החולים באזור.
בקרב נפלו 8 לוחמי צה"ל, 7 מפיקוד העורף: רס"ם אהרן פרש (36), סמל שיר שלמה (19), סמל דנית כהן (19), רב"ט ליאור לוי (19) וסרן אלינה פרבוסודובה (23) שנהרגו בחמ"ל, וכן סמל איתמר עייש (19) ורב"ט אופיר דוידיאן (18), ואחת מגדוד 414, סמלת עדי גרומן (19).  נפצעו רבים, וביניהם מ״פ הלוחמות, סמ״פ הלוחמים של גדוד 414,  שהיו הראשונים להגיע ללחימה מול המחבלים ,וחלק מחיילי פיקוד העורף וחיילים שבאו מחוץ לבסיס. לפי עדותו המצולמת של האלוף במיל. יאיר גולן ,שהגיע למקום והשתתף בסריקות לאחר הלחימה,  תגובתם המהירה של לוחמי ולוחמות גדוד 414 מנעה הרג נוסף של חיילי פיקוד העורף והגעה לבסיס המודיעין הסמוך של יחידת 8200.
הקרבות תועדו בשלמותם במצלמות של מחבלי החמאס.